CELEX: 31990R2510
Language: el
Date: 1990-08-30 00:00:00
Title: Κανονισμός (ΕΟΚ) αριθ. 2510/90 της Επιτροπής της 30ής Αυγούστου 1990 σχετικά με τον καθορισμό, για την περίοδο εμπορίας 1990/91, της εκτιμώμενης παραγωγής και, για την περίοδο εμπορίας 1989/90, της πραγματικής παραγωγής κραμβόσπορων και γογγυλόσπορων, καθώς και για την προσαρμογή του ποσού ενίσχυσής τους

Avis juridique important

|

31990R2510

Κανονισμός (ΕΟΚ) αριθ. 2510/90 της Επιτροπής της 30ής Αυγούστου 1990 σχετικά με τον καθορισμό, για την περίοδο εμπορίας 1990/91, της εκτιμώμενης παραγωγής και, για την περίοδο εμπορίας 1989/90, της πραγματικής παραγωγής κραμβόσπορων και γογγυλόσπορων, καθώς και για την προσαρμογή του ποσού ενίσχυσής τους  

Επίσημη Εφημερίδα αριθ. L 237 της 01/09/1990 σ. 0008 - 0008

***** ΚΑΝΟΝΙΣΜΟΣ (ΕΟΚ) αριθ. 2510/90 ΤΗΣ ΕΠΙΤΡΟΠΗΣ  της 30ής Αυγούστου 1990  σχετικά με τον καθορισμό, για την περίοδο εμπορίας 1990/91, της υπολογιζόμενης παραγωγής και, για την περίοδο εμπορίας 1989/90, της πραγματικής παραγωγής μπιζελιών, κουκιών, φουλιών και γλυκών λούπινων, καθώς και με την προσαρμογή του ποσού ενίσχυσής τους  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1431/82 του Συμβουλίου της 18ης Μαΐου 1982 περί ειδικών μέτρων για τα μπιζέλια, τα κουκιά, τα φούλια και τα γλυκά λούπινα (1), όπως τροποποιήθηκε τελευταία από τον κανονισμό (ΕΟΚ) αριθ. 1104/88 (2), και ιδίως το άρθρο 3α παράγραφος 6,  Εκτιμώντας:  ότι το άρθρο 24α του κανονισμού (ΕΟΚ) αριθ. 3540/85 της Επιτροπής της 5ης Δεκεμβρίου 1985 σχετικά με τις λεπτομέρειες εφαρμογής των ειδικών μέτρων για τα μπιζέλια, τα κουκιά, τα φούλια και τα γλυκά λούπινα (3), όπως τροποποιήθηκε τελευταία από τον κανονισμό (ΕΟΚ) αριθ. 2249/90 (4), προσδιόρισε τα στοιχεία που πρέπει να καθορίζονται κατ' εφαρμογή του καθεστώτος των μέγιστων εγγυημένων ποσοτήτων· ότι πρέπει να καθορισθεί για την περίοδο εμπορίας 1990/91 η υπολογιζόμενη παραγωγή μπιζελιών, κουκιών, φουλιών και γλυκών λούπινων και για την περίοδο εμπορίας 1989/90 η πραγματική παραγωγή των σπόρων αυτών και, για την περίοδο εμπορίας 1990/91, η προσαρμογή του ποσού της ενίσχυσης που προκύπτει, βάσει των διαθέσιμων στοιχείων·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Αποξηραμένων Ζωοτροφών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για την περίοδο εμπορίας 1990/91 η υπολογιζόμενη παραγωγή μπιζελιών, κουκιών, φουλιών και γλυκών λούπινων που προορίζονται για ενίσχυση καθορίζεται σε 4 833 000 τόνους.  Άρθρο 2  Για την περίοδο εμπορίας 1989/90 η πραγματική παραγωγή μπιζελιών, κουκιών, φουλιών και γλυκών λούπινων που προορίζονται για ενίσχυση καθορίζεται σε 4 137 000 τόνους.  Άρθρο 3  Για την περίοδο εμπορίας 1990/91 η προσαρμογή που εφαρμόζεται στο ποσό ενίσχυση καθορίζεται σε:  - - 5,90 Ecu ανά 100 χιλιόγραμμα για τα μπιζέλια, τα κουκιά και τα φούλια,  - - 6,52 Ecu ανά 100 χιλιόγραμμα για τα γλυκά λούπινα. Κατά συνέπεια, η ελάχιστη τιμή κάθε προϊόντος μειώνεται κατά το ίδιο ποσό που προσαρμόζεται το ποσό ενίσχυσης.  Άρθρο 4  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιουλίου 1990.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 30 Αυγούστου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 162 της 12. 6. 1982, σ. 28.  (2) ΕΕ αριθ. L 110 της 29. 4. 1988, σ. 16.  (3) ΕΕ αριθ. L 342 της 19. 12. 1985, σ. 1.  (4) ΕΕ αριθ. L 203 της 1. 8. 1990, σ. 56.